See oli nii jube, et ma panin teleka kinni ja jooksin teise tuppa ning hakkasin nutma.    Hirm, et ma olin lapsena midagi taolist toetanud, ei lase mul juba teist ööd magada. Sisetunne küll ütleb, et Vene tsirkuse taga ei ole sellist külmaverelisust nagu Hiinas aga samas kummitab mind küsimus, kuidas metsikuid loomi siis treenitakse?  Kuigi Briti loomakaitsjad püüavad Hiina tsirkusele ja loomapiinamisele juhtida  tähelepanu, ei saa nad võõras riigis toime pandu kohta teha muud kui avada inimeste silmi ja hoiatada meid selle eest, mis toimub loomatsirkuste kulisside taga. Inglaste mõte on avada rahva silmad, et me lõpetaksime loomatsirkuse vaatamise ja toetamise.    Loomapiinajatele peaksid kehtima samasugused karistused nagu mõrtsukatele. Mõned neist võiks eeskujuks sööta elusalt lõvidele.